“Silasila toto’a i le numera mana’omia o alii ma tama’ita’i Leoleo e fa’atinoina le auaunaga i Savaii, ma e 68 le aofa’i o Leoleo o lo o galulue i Savaii e aofia ai ma le Ta’ita’i Leoleo (Superintendent) e to’atasi. E 600 le aofa’i o alii ma tama’ita’i leoleo. Afua i le faitauaofa’i o tagata Samoa e 190,000 e 1/3 o lo o afifio ma papaaao i Savaii. E ao foi la ona 1/3 le aofa’iga o alii ma tama’itai leoleo e tatau ona galulue i Savaii. Peita’i ane e na o le 68. E manatu e tatau ona le i lalo ifo o le 100 alii ma tama’ita’i leoleo e fa’atinoina le auaunaga i Savaii. E le aofia ai ni Ta’ita’i Leoleo (Superintendents) e le i lalo ifo o le lua. E tatau foi ona iai ni Leoleo Asiasi (Inspectors) e lua mo Ofisa Autu i Tuasivi ma le ta’itasi mo lala uma i nu’u i tua.”